recursal/SuperWikiNEXT-32B huggingface dataset:
**Sarawak Ranger Veteran Association** merupakan sebuah persatuan NGO yang memperjuangkan nasib bekas perajurit-perajurit yang berjuang di Sarawak khususnya pada zaman darurat 1948-1960.

Mereka sangat berharap agar pihak kerajaan menghargai mereka dengan memberi tanah lot dan juga kenaikan elaun bulanan yang berpatutan dengan keadaan hidup semasa bukan hanya diberi RM100 sebulan. Sepatutnya elaun mereka dinaikkan sekurang-kurangnya setanding dengan indeks kemiskinan nasional sebanyak RM700.

Mereka bermatian berperang menentang musuh negara sedangkan musuh yang menyerah diri pula diberi keistimewaan. Harapan mereka agar pihak kerajaan jangan biarkan bekas veteran perajurit dan bekas polis yang pernah berkhidmat untuk negara dipinggir begitu saja tanpa sebarang bantuan dan perhatian.Mungkin hanya segelintir saja yang diberi keistimewaan kerana mempunyai kepentingan tertentu.Ramai lagi anggota-anggota bawahan yang menerima nasib yang malang cuma tidak dilaporkan mungkin disebabkan mereka takut atau tidak tahu ke mana hendak mengadu. Bersikap adil untuk semua tanpa mengira bangsa, agama dan fahaman politik.

Rujukan
-------

1. ↑  Habis madu sepah dibuang, begitulah nasib bekas perajurit Sarawak
Dalam matematik, **perbezaan simetri** dari dua himpunan, juga dikenali sebagai **ikatan terputus-putus**, ialah himpunan elemen yang berada di salah satu himpunan, tetapi tidak pada persimpangan mereka. Misalnya, perbezaan simetri dari himpunan {\displaystyle \{1,2,3\}} dan {\displaystyle \{3,4\}} ialah {\displaystyle \{1,2,4\}}.

Perbezaan simetri himpunan A dan B dilambangkan dengan {\displaystyle A\ominus B,} or {\displaystyle A\operatorname {\triangle } B.}

Himpunan pangkat dari sembarang himpunan menjadi kumpulan abelian di bawah operasi perbezaan simetri, dengan himpunan kosong sebagai elemen neutral dari kumpulan dan setiap elemen dalam kumpulan ini menjadi penyongsangnya sendiri. Himpunan pangkat dari sebarang himpunan menjadi gelanggang Boolean, dengan selisih simetri sebagai penjumlahan gelang dan pemotongan sebagai pendaraban gelang.

Rujukan
-------

1. ↑  "Comprehensive List of Set Theory Symbols". *Math Vault* (dalam bahasa Inggeris). 2020-04-11. Dicapai pada 2020-09-05.
2. ↑  Taylor, Courtney (March 31, 2019). "What Is Symmetric Difference in Math?". *ThoughtCo* (dalam bahasa Inggeris). Dicapai pada 2020-09-05.
3. ↑  Weisstein, Eric W. "Symmetric Difference". *mathworld.wolfram.com* (dalam bahasa Inggeris). Dicapai pada 2020-09-05.

Bacaan lanjut
-------------

* Halmos, Paul R. (1960). *Naive set theory*. The University Series in Undergraduate Mathematics. van Nostrand Company. Zbl 0087.04403.


|  |  |
| --- | --- |
| Ikon tunas | Rencana berkaitan matematik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Sungai Miri** terletak di Miri, Sarawak, Malaysia. Muara sungai ini menjadi kawasan petempatan penduduk yang penting terutama setelah petroleum ditemui di daratan Miri pada 1910. Petroleum di jumpai di Bukit Telaga Minyak, Miri dan kini dijadikan Muzium Petroleum. Ramai penduduk berhijrah ke sini terutama kaum Cina kerana banyak peluang pekerjaan. Miri juga berhampiran dengan negara Brunei dan ramai pelancong dari Brunei datang ke sini. Sebuah marina (pangkalan bot layar )dibina di Sungai Miri. Pembangunan yang pesat di bandar raya Miri menyebabkan Sungai Miri dipenuhi sampah dan perangkap sampah akan dibina bagi mengatasi masalah ini.

Pada 15 September 2008, dua pekerja kapal iaitu Ting Huang Ung, 38, dan Richard Imang, 29, 'hilang' selepas kapal "The Ark II" meletup dan terbakar kira-kira jam 8.25 pagi. Kapal ini berlabuh di Sungai Miri, Sarawak.

Pada 12 Januari 2009, kira-kira 40 kampung dan rumah panjang membabitkan 2000 penduduk di Niah, Bekenu berhadapan dengan masalah banjir. 10 buah sekolah terpaksa ditutup kerana hujan berterusan dan kejadian air pasang besar. Antaranya ialah Sekolah Kebangsaan Lutong dan Sekolah Menengah Kebangsaan Suai.

Rujukan
-------

1. ↑  Lebih RM2 Bilion Akan Dibelanjakan Untuk Bandaraya Miri, Bernama
2. ↑  Operasi Cari Dua Pekerja Kapal Yang Hilang Masuki Hari Kedua, Tiada Perkembangan Positif, Bernama
**Perbankan peruncitan**, yang juga dikenali sebagai **perbankan pengguna**, ialah penyediaan perkhidmatan oleh bank kepada orang awam, bukan kepada syarikat, syarikat atau bank lain, yang sering digambarkan sebagai perbankan borong. Perkhidmatan perbankan yang dianggap sebagai runcit termasuk penyediaan akaun simpanan dan urus niaga, gadai janji, pinjaman peribadi, kad debit, dan kad kredit. Perbankan runcit juga dibezakan daripada perbankan pelaburan atau perbankan komersial. Ia juga boleh merujuk kepada bahagian atau jabatan bank yang berkaitan dengan pelanggan individu. 

Di AS, istilah bank komersial digunakan untuk bank *biasa* untuk membezakannya dari bank pelaburan. Selepas Kemelesetan Besar, Akta Glass-Steagall mengehadkan bank-bank normal untuk aktiviti perbankan, dan bank pelaburan terhad kepada aktiviti pasaran modal. Perbezaan itu dimansuhkan pada tahun 1990-an. Bank perdagangan juga boleh merujuk kepada bank atau bahagian bank yang kebanyakannya berkaitan dengan deposit dan pinjaman daripada syarikat atau perniagaan besar, berbanding dengan individu awam (perbankan runcit).

Lihat juga
----------

* Institusi perbankan
* Bank

Rujukan
-------

* Tiwari, Rajnish and Buse, Stephan (2006): The German Banking Sector: Competition, Consolidation and Contentment, Hamburg University of Technology (TU Hamburg-Harburg)
* Brunner, A. Decressin, J. / Hardy, D. / Kudela, B. (2004): Germanys Three-Pillar Banking System – Cross-Country Perspectives in Europe, Occasional Paper, International Monetary Fund, Washington DC 2004.
**Ryan McPartlin** (lahir 3 Julai 1975 di Chicago, Illinois) merupakan pelakon Amerika Syarikat yang terkenal menerusi Living With Fran.

Dilahirkan dan dibesarkan di Chicago, Illinois, McPartlin menamatkan pengajian dalam ijazah di Universiti Illinois dan membuat keputusan untuk menghabiskan enam bulan di Australia dan New Zealand untuk mendalami apakah bidang yang diingininya sebagai kerjaya beliau dan ternyata beliau memilih kerjaya sebagai pelakon dan berpindah ke selatan California untuk mengejar impiannya.

McPartlin mula dikenali menerusi peranannya sebagai Hank Bennett menerusi *Passions* yang menggantikan Dalton James bermula April 2001 hingga April 2004. Kemudian, beliau muncul di dalam *L.A. 7* dari kugiran pop S Club 7 sebagai "Ryan" dalam episod "Mr. Muscle".

Beliau bermula sebagai Riley Martin menerusi sitkom *Living With Fran* disamping Fran Drescher bermula April 2005. *Living with Fran* ditamatkan siarannya pada 17 Mei 2006, selepas dua musim keudara. McPartlin pernah menghadirir ujibakat untuk memegang peranan sebagai Clark Kent/Superman utuk filem *Superman Returns*, tetapi kalah di tangan Brandon Routh.

Beliau kini berlakon sebagai Devon (Captain Awesome) menerusi siri NBC, *Chuck*.

McPartlin mengahwini pelakon Danielle Kirlin sejak 26 Oktober 2002.

Pautan luar
-----------

* Ryan McPartlin di Pangkalan Data Filem Internet (IMDb)
* Ryan McPartlin di TV.com
Kumpulan **S4S**  merupakan sebuah kumpulan pemuzik dan penyanyi yang aktif di Malaysia. Kumpulan ini menyampaikan lagu-lagu Melayu. 

Kumpulan S4S telah memilih aliran muzik pop sebagai konsep album mereka kerana yakin muzik sedemikian mendapat tempat dan menjadi pilihan utama peminat muzik tempatan. S4S yang dianggotai Sham selaku penyanyi utama, Pizal (bass), Space (gitar) dan Ally (drum), turut yakin bahawa mereka mampu melangkah lebih jauh dalam industri dengan muzik pop menerusi album sulung **Andai Menunggu** 2009.

Walaupun menampilkan konsep pop tetapi S4S menegaskan bahawa lagu yang ditampilkan di dalam album sulung mereka berbeza dengan album yang dihasilkan oleh kumpulan yang sedia ada.

Album Andai Menunggu diterbitkan oleh Izman juga orang yang bertanggungjawab menjadikan impian setiap ahli kumpulan S4S menjadi satu kenyataan dengan dibantu oleh Ajai selaku penerbit bersama.

Lagu dan lirik dalam album sulung S4S turut dicipta sendiri oleh Sham dengan judul Jangan Mengkhayal, Pentas Dunia, Dewi Cinta dan Lara Hati. Lagu yang menjadi taruhan kumpulan ini yang juga menjadi judul album mereka Andai Menunggu yang dicipta oleh Lanang dan lirik oleh Lela Sari.

Diskografi
----------

Album
-----

* **Andai Menunggu** diterbitkan oleh Izman dengan dibantu oleh Ajai selaku penerbit bersama.

### Lagu-lagu

* Jangan Mengkhayal,
* Pentas Dunia,
* Dewi Cinta
* Lara Hati
* Andai Menunggu

Pautan luar
-----------

* S4S yakin irama pop.
* S4S bangga lahirkanAndai Menunggu.
Ayam dipanggang di atas rotiseri mendatar.
**Rotiseri** [ro-ti-sĕ-ri] (*rotisserie*) ialah suatu teknik memanggang daging yang dicucuk di atas suatu kawah berhaba tinggi sama ada atau api pendiangan atau unggun mahupun dalam suatu ketuhar.
Ia biasanya digunakan untuk memasak potongan daging yang besar malah juga seluruh bahagian haiwan bersaiz besar (ayam, ayam belanda, babi dan sebagainya) yang ingin dipanggang: pemutaran daging sebegini membolehkan semua cecair dalam daging ini memasak sepenuhnya.

Jenis
-----

### Rotiseri mendatar

Daging yang ingin dipanggang dicerucuk mendatar sama ada di atas suatu gril atau ketuhar konvensional - ia boleh mencerucuk secara tunggal atau banyak mengikut kehendak pengguna. Pencucukan daging hendaklah seimbang agar memudahkan batang cerucuk memutarkan daging yang dimasak tanpa membebankan mekanisme putaran ia (yang dirumahkan dalam ketuhar sumber haba).

Kelajuan putaran rotiseri bergantung kepada jenis makanan serta jarak makanan kepada sumber haba. Daging diputarkan dengan lajunya untuk meningkatkan suhu dalaman tanpa membakar permukaan dagin sehingga hangus; sebaik sahaja kulit daging mula menggaring, maka putaran tersebut akan diperlahankan untuk mengelakkan lemak tercair cepat menitik keluar llau mengekalkan rasa daging tersebut.

### Rotiseri menegak

Haba dihalakan pada bawah atau kedua-dua sisi daging yang dicerucuk menegak; ia memudahkan daging yang masak diambil secara sedikit demi sedikit (misalnya dalam penghidangan döner kebab, gyro atau shawarma).
Lyonpo **Sangay Ngedup** (lahir 1953) ialah Perdana Menteri Bhutan dari 1999 hingga 2000 dan sekali lagi dilantik pada tahun 2005 hingga 2006. Dia juga ialah Menteri Pertanian Bhutan.

Dalam Bahasa Dzongkha, perkataan *Lyonpo* bermaksud "Menteri".

Sangay Ngedup dilahirkan di perkampungan Nobgang di Punakha. Dia anak lelaki kedua daripada sebuah keluarga yang terdiri daripada dua lelaki dan lima perempuan. Empat orang daripada kakaknya ialah Permaisuri Bhutan. Dia menamatkan pelajarannya daripada *Dr Graham’s Homes* di Kalimpong, India, dan berjaya menghabiskan pengajian peringkat tinggi di Kolej St Stephen di New Delhi, India. Pada tahun 1976 dia menyertai perkhidmatan luar negeri Bhutan dan menghadiri kursus diplomatik di Australia dan New Delhi.

Pada tahun 1977, Lyonpo Sangay Ngedup berkhidmat sebagai wakil tetap Bhutan di Pertubuhan Bangsa-Bangsa Bersatu di New York dan kemudian sebagai setiausaha kedua di Kedutaan DiRaja Bhutan di New Delhi. 
Pada tahun 1989 Lyonpo Sangay Ngedup dilantik menjadi duta ke Kuwait. 

Dia dipindahkan sebagai Pengarah Perdagangan dan Industri pada tahun 1989 dan kemudian sebagai setiausaha bersama Suruhanjaya Perancangan pada bulan April 1991. Dia kemudian menjadi Ketua Pengarah Kesihatan pada tahun 1992. Pada tahun 1998 dia menjadi Menteri Kesihatan dan Pelajaran. Dia ialah Menteri Pertanian sejak tahun 2003.

Dia berkhidmat sebagai Perdana Menteri dari 9 Julai 1999 hingga 20 Julai 2000. Pada 5 September 2005 dia dilantik menjadi Perdana Menteri sekali lagi dan berkhidmat sehingga 7 September 2006. 

Lyonpo Sangay Ngedup dianugerahkan Skarf merah oleh Raja Bhutan pada 24 Ogos 1987, dan Skarf jingga pada 1 Januari 1998.

Pada tahun 2002 dia meyertai Berjalan untuk Kesihatan Diarkibkan 2002-06-03 di archive.today dari Trashigang sehingga ke ibu negara, Thimphu. Acara itu adalah sebahagian daripada usaha beliau untuk mengumpul dana bagi hal kesihatan Bhutan yang bertujuan memberikan khidmat kesihatan percuma di Bhutan.

|
|  |
| Didahului oleh**Lyonpo Jigme Thinley** | **Perdana Menteri Bhutan**9 Julai, 1999 – 20 Julai, 2000 | Diikuti oleh:**Lyonpo Yeshey Zimba** |
|
| Didahului oleh**Lyonpo Yeshey Zimba** | **Perdana Menteri Bhutan**5 September, 2005–7 September, 2006 | Diikuti oleh:**Lyonpo Khandu Wangchuk** |
Sejarah
-------

**Samartary** lebih dikenali sebagai Thrash Metal Elite yang dilahirkan sebagai Khalifah Metal berasaskan dari darah pemuzik metal tanahair yang satu-satu menerajui dan membolot scene metal di tanah air.

Samartary berasal dari idea gabungan bahasa melayu oleh Bro Zam yakni Samartari(Samar @ Kabus yang menari-nari) pada tahun 1999.Kemudian gabungan bahasa itu di inggeris kan menjadi "**Samartary**" oleh Bro Zam dan Lee pada tahun berikutnya.Satu nama yang unik yang menaikkan banyak ilham didalam lagu yang dikaryakan oleh Samartary.

Zam seorang gitaris dan pencipta lagu yang menerajui kumpulan ini setelah satu abad dan alhamdulillah dengan semangat saudara Lee(Bass dan Vokal) yang banyak melalui pahit getir dalam memperjuangkan arena muzik keras di Kepulauan Langkawi yang ketandusan pada masa itu.

Semangat perjuangan bersama-sama diharungi saudara Chylon (Gitaris 2) seorang sahabat metal yang mempunyai darah metal yang sangat kuat di dalam jiwa.Dan juga kedatangan Black Doom Sri Mayang Kala (Drum) yang membawa semangat metal yang kuat menghasilkan kebangkitan kumpulan ini dengan pembawakan muzik yang akan menggugat industri muzik metal tanah air.

Jiwa yang mempunyai kepercayaan bahawa muzik metal adalah muzik yang kukuh dan mencabar kepuasan diri.Samartary berpaksi tunjang dari pengaruh  Brain Dead,  Rator, Suffercation, Samurai, Cromok, D'Cromok, SYJ, Saxo, May , Rusty Blade dan semua 80's MALAYA heavy metal bands.

Juga Band luar seperti Venom, Motorhead, Celtic Frost, Posessed, Pentagram, Black Sabbath, AC/DC dan Iron Maiden, Rotting Christ, Kreator and Destruction. Justeru itu dengan semangat perjuangan yang kekal dalam diri,curahan idea dalam pengolahan muzik mencetuskan kebangkitan kumpulan ini dan pembawakan muzik dengan lagu-lagu ciptaan oleh Bro Zam(Gitaris dan Penaung Samartary).Penungguan yang pasti memuaskan hati pencinta muzik metal malaya.

Diskografi
----------

* *Deadly Black Hole* (demo) (2004)
* *Bestial Thrash Invasion* (2005)
* *Kebangkitan EP* (2009)

Anggota kumpulan
----------------

Anggota terkini
* Jan - Gitar
* Zamskillfire - Gitar ( Blackfire)
* Lee - Vokal, bass
* Bonejoy - Dram

Bekas Anggota
* Black Doom Sri Mayang Kala- Dram

* CS.Wild - Vokal

Pautan Luar
-----------

*
**Pengganas Islam di Australia** semakin menimbulkan kebimbangan di kalangan penduduk Australia. Ramai muslim Lubnan menetap di Sydney.

Serangan 2010
-------------

Lima lelaki beragama Islam dihukum penjam 28 tahun di mahkamah sydnewy, Australia. Nama-nam pesalah itu tidak didesahkan. Mahkamah Agung New South Wales, Anthony Whealy menyatakan rancangan itu hendak dilakukan pada 2006. 4 orang keturunan Lubnan dan seorang keturunan Bangladesh.

Mereka dituduh bersalah merancang serangan menggunakan senjata dan bahan letupan terhadap Australia susulan pembabitan negara itu dalam perang terhadap keganasan. Mereka membantah tindakan Australia menyokong kuasa besar seperti amerika Syarikat dan Britain di Afghanistan 2001 dan di Iraq 2003. Polis perisik Australia mendapati mereka mengumpul senjata api, bahan kimia dan panduan membuat bom, bersama-sama propaganda Islam yang banyak bagi tujuan menyerang sasaran yang tidak diketahui.

Rujukan
-------

1. ↑  "5 dihukum 28 tahun penjara, rancang serang Australia". Diarkibkan daripada yang asal pada 2010-02-20. Dicapai pada 2010-02-15.
Rajah Euler menunjukkan  
 *A* adalah subset *B*
Dalam bidang matematik, suatu set {\displaystyle A} adalah **subset** bagi set {\displaystyle B} jika semua unsur dalam {\displaystyle A} dirangkumi dalam {\displaystyle B}. Hubungan ini dinamakan **rangkuman** dan ditulis {\displaystyle A\subseteq B}. Pada masa yang sama, {\displaystyle B} adalah **superset** bagi {\displaystyle A} (ditulis {\displaystyle B\supseteq A}). Jika {\displaystyle A} bukan subset {\displaystyle B}, hubungan ini ditulis {\displaystyle A\nsubseteq B}.

Set {\displaystyle A} adalah **subset wajar** bagi set {\displaystyle B} jika {\displaystyle A} adalah subset {\displaystyle B} tetapi {\displaystyle A} tidak sama dengan {\displaystyle B}. Hubungan ini ditulis {\displaystyle A\subset B}. Pada masa yang sama, {\displaystyle B} adalah **superset wajar** bagi {\displaystyle A} (ditulis {\displaystyle B\supset A}).

Contoh-contoh
-------------

* {1, 2} adalah subset wajar {1, 2, 3}.
* Setiap set adalah subset dirinya sendiri, tetapi bukan subset wajar.
* Set kosong, ditulis ∅, adalah subset bagi semua set. Set kosong sentiasa merupakan subset wajar bagi semua set, kecuali dirinya sendiri.
* Set {{\displaystyle x} : {\displaystyle x} adalah nombor perdana yang lebih besar daripada 2000} adalah subset wajar {{\displaystyle x} : {\displaystyle x} adalah nombor ganjil yang lebih besar daripada 1000}.
* Set bagi semua nombor asli, {\displaystyle \mathbb {N} } adalah subset wajar bagi set semua nombor nisbah, {\displaystyle \mathbb {Q} }, dan set bagi semua titik pada suatu tembereng garis adalah subset wajar bagi set semua titik pada satu garis. Ini adalah contoh-contoh aneh (melawan gerak hati) di mana kedua-dua set adalah tak terhingga dan mengandungi unsur yang sama banyak. Lihat kekardinalan set tak terhingga.

Set kuasa
---------

Set bagi semua subset {\displaystyle A} dinamakan **set kuasa** bagi {\displaystyle A} dan ditulis {\displaystyle {\mathcal {P}}(A)}. Sebagai contoh, set kuasa bagi {1, 2, 3} ialah {∅, {1}, {2}, {3}, {1, 2}, {1, 3}, {2, 3}, {1, 2, 3}}.

|  |  |
| --- | --- |
| Ikon tunas | Rencana berkaitan matematik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Perhimpunan Belia Islam Dunia** atau **World Assembly of Muslim Youth (WAMY)** merupakan pertubuhan NGO antarabangsa yang berdaftar dengan Pertubuhan Bangsa-bangsa Bersatu (PBB) yang berpusat di Arab Saudi. WAMY diwujudkan bertujuan untuk mewujudkan satu platform bagi belia Islam untuk belajar dan bersama-sama menghidupkan suasana persekitaran Islam. WAMY menganjurkan program bagi mewujudkan hubungan melalui dialog, pemahaman dan penghargaan antara pertubuhan-pertubuhan Islam dan masyarakat Barat. WAMY menganjurkan persidangan, simposium, bengkel pendidikan dan lingkaran penyelidikan untuk menangani isu-isu belia dan pelajar.

Subsidiari
----------

### WAMY Malaysia

WAMY Malaysia ditubuhkan pada tahun 1973 dan merupakan antara cawangan awal WAMY yang ditubuhkan. Ia telah beroperasi di Jalan Ampang Hilir 2 sejak tahun 1986.

Pada tahun 2007, satu rombakan besar berlaku dalam pengurusan WAMY Malaysia. Di bawah pengurusan baru WAMY Malaysia, mereka mendaftar dengan Suruhanjaya Syarikat Malaysia dengan nombor pendaftaran 836737-K dengan nama WAMY BHD.

Pada 1 Februari 2013, pejabat WAMY Malaysia telah berpindah ke Taman Putra Kajang. WAMY Malaysia juga mempunyai sebuah Pusat Latihan di dalam Kampus UIAM Gombak.

### WAMY Thailand

### WAMY Indonesia

WAMY Indonesia terletak di Jakarta Selatan. Pada tahun 2005, selepas kejadian Tsunami di Aceh, WAMY Indonesia membuka cawangan baru di Aceh bagi membangunkan sumber tenaga Muslim di kawasan itu.

### WAMY Riyadh

### WAMY Dammam

### WAMY Australia

### WAMY UK

### WAMY Afrika Selatan

### WAMY Bangladesh

### WAMY Filipina

Rujukan
-------

1. ↑  Pengenalan WAMY Malaysia[*pautan mati kekal*]. Capaian 18 Februari 2013
2. ↑  Portal WAMY Malaysia Diarkibkan 2013-02-08 di Wayback Machine. Capaian 18 Februari 2013
3. ↑  Alamat WAMY Indonesia Diarkibkan 2012-12-10 di Wayback Machine. Capaian 19 Februari 2013
4. ↑  Cawangan WAMY di Aceh Diarkibkan 2012-12-10 di Wayback Machine. Capaian 19 Februari 2013

Pautan luar
-----------

* الندوة العالمية للشباب الإسلامي - WAMY Dunia
Statut Kawasan Pemerintahan Lithuania
**Statut** adalah tulisan formal undang-undang suatu negara, yang dilakar dan digubal oleh pihak legislatif, dan kemudiannya diiktiraf oleh cabang eksekutif dalam kerajaan, dan selepas itu pula diterbitkan. Secara amnya, statut mengarah, melarang, atau mengistihar polisi. Statut kadangkala dirujuk sebagai perundangan.

Dalam sesetengah negara seperti Amerika Syarikat dan negeri Quebec di Kanada (tetapi tidak di Malaysia dan negara-negara komanwel yang lain), statut dikumpulkan dan disusun dalam satu kod am, seperti Kod Sivil Quebec atau Kod Amerika Syarikat. Dalam keadaan ini, satu kelulusan statut akan lazimnya meminda perkataan-perkataan dalam kod tersebut berbanding menjadi dengan sendirinya menjadi undang-undang seperti di negara-negara komanwel.

Undang-undang antarabangsa
--------------------------

Istilah **statut** juga merujuk kepada triti antarabangsa yang mendirikan satu institusi, seperti statut Bank Pusat Eropah, satu protokol kepada Triti Maastricht. Ini merangkumi mahkamah-mahkamah antarabangsa juga, seperti Statut Mahkamah Keadilan Antarabangsa dan Statut Rom mengenai Mahkamah Jenayah Antarabangsa.
Kelenjar endokrin utama. (Lelaki di kiri, perempuan di kanan.) **1.** Kelenjar pineal **2.** Kelenjar pituitari **3.** Kelenjar tiroid **4.** Timus **5.** Kelenjar adrenal **6.** Pankreas **7.** Ovari **8.** Testis
**Sistem endokrin** merupakan himpunan kelenjar yang merembes bahan kimia perutusan yang dikenali sebagai hormon. Hormon ini bergerak melalui saluran darah kepada organ sasaran dan menghasilkan pertukaran kimia dalam badan.

| * l
* b
* s
Sistem organ manusia |
| --- |
| Sistem kardiovaskular • Sistem pencernaan • Sistem endokrin • Sistem imun • Sistem integumen • Sistem limfatik • Sistem otot • Sistem saraf • Sistem pembiakan • Sistem pernafasan • Sistem rangka • Sistem urin |

 * p
* b
* s
 **Patologi endokrin (E00-35)**

*Adrenal*: Sindrom Cushing (Sindrom Nelson, Sindrom pseudo-Cushing) - Hiperplasia adrenal kongenital (akibat kekurangan 21-hidroksilase) - Hiperaldosteronisme (Sindrom Conn, Sindrom Bartter) - Kelemahan adrenal (Penyaikit Addison)  

*Gonad*: Sindrom ovari polisistik - Kekurangan 5-alfa-reduktase - Hipogonadisme - Baligh terlambat - Baligh prekosius  

*Pankreas*: Diabetes melitus (Jenis 1, Jenis 2, Koma, Angiopati, Ketoasidosis, Nefropati, Neuropati, Retinopati) - Sindrom Zollinger-Ellison   

*Paratiroid*: Hipoparatiroidisme (Pseudohipoparatiroidisme) - Hiperparatiroidisme (Hiperparatiroidisme primer, Hiperparatiroidisme sekunder, Tertiary Hiperparatiroidisme tertier)  

*Hiperfungsi Pituitari* (Akromegali, Hiperprolaktinemia, Sindrom hormon antidiuretik tak wajar) - Hipopituitarisme (Sindrom Sheehan, Sindrom Kallmann, Penyakit Simmond, Kekurangan hormon pertumbuhan) - Diabetes insipidus - Disfungsi hipotalamus-pituitari   

*Tiroid*: Hipotiroidisme (Kekurangan iodin, Kretinisme, Hipotiroidisme kongential, Goiter) - Hipertiroidisme (Penyakit Graves-Basedow, Goiter multinodular toksik) - Tiroiditis (Tiroiditis De Quervain, Tiroiditis Hashimoto)   

*Lain-lain*: Sindrom poliendokrin autoimun - Sindrom karsinoid - Sindrom Laron - Kekerdilan psikogenik - Sindrom ketakpekaan androgen - Progeria
**Sistem koordinat khatulistiwa** dalam koordinat sfera. Satah asasi dibentuk oleh unjuran khatulistiwa Bumi ke atas sfera cakerawala yang membentuk khatulistiwa cakerawala (biru). Arah tuju utama wujud dengan mengunjurkan orbit Bumi ke atas sfera cakerawala, yang membentuk ekliptik (merah), dan mengatur nod menaik ekliptik pada khatulistiwa cakerawala, ekuinoks musim bunga. Jarak hamal diukur ke arah timur sepanjang khatulistiwa cakerawala dari ekuinoks dan keserongan diukur secara positif ke arah utara dari khatulistiwa samawi - dua pasangan koordinat dipaparkan di sini.
**Sistem koordinat khatulistiwa** merupakan salah satu daripada sistem koordinat dalam koordinat cakerawala. Ia adalah suatu kaedah yang digunakan secara meluas untuk menentukan kedudukan jasad samawi. Sistem ini mungkin juga digunakan dalam koordinat sfera atau segi empat tepat. Kedua-dua koordinat tersebut ditakrifkan oleh asalan di pusat Bumi iaitu suatu satah asasi yang terdiri daripada unjuran khatulistiwa Bumi ke atas sfera cakerawala (membentuk khatulistiwa cakerawala), arah tuju utama ke ekuinoks musim bunga dan kelaziman menganan.

Asalan di pusat Bumi bermaksud koordinat adalah *geosentrik* (geopusat) iaitu seperti yang dilihat dari pusat Bumi seolah-olah ia lutsinar dan tidak terbias. Satah asasi dan arah tuju utama bermakna sistem koordinat semasa ia sejajar dengan khatulistiwa dan kutub Bumi, ia tidak berputar bersama-sama dengan Bumi tetapi kekal tetap secara relatifnya terhadap bintang latar belakang. Kelaziman menganan bermaksud bahawa koordinat adalah positif ke arah utara dan timur dalam satah asasi.

Lihat juga
----------

* Sistem koordinat cakerawala
* Jarak kutub
* Falak sfera

Rujukan
-------

1. ↑  Pejabat Almanak Nautika, Balai Cerap Tentera Laut Amerika Syarikat (1961). *Explanatory Supplement to the Astronomical Ephemeris and the American Ephemeris and Nautical Almanac*. H.M. Stationery Office, London. m/s. 24, 26. Unknown parameter `|coauthors=` ignored (`|author=` suggested) (bantuan)
2. ↑  Vallado, David A. (2001). *Fundamentals of Astrodynamics and Applications*. Microcosm Press, El Segundo, CA. m/s. 157. ISBN 1-881883-12-4.

| * l
* b
* s
Sistem koordinat cakerawala |
| --- |
| Koordinat mengufuk · Koordinat khatulistiwa · Koordinat gerhana · Koordinat galaksi · Koordinat super galaksi |
| Lihat juga: Sistem koordinat · Menukar koordinat |

Portal:* Astronomi
* icon Fizik
**Sistem fotometrik UBV**, yang juga dikenali sebagai sistem Johnson (atau sistem Johnson-Morgan), merupakan sistem fotometrik jalur lebar bagi pengkelasan bintang menurut warna bintang. Ia merupakan sistem fotometrik fotoelektrik pertama yang dipiawaikan. Huruf U, B, dan V adlaah untuk magnitud ultra ungu, biru dan visual, yang diukur bagi sesuatu bintang untuk mengkelaskannya ke dalam sistem UBV. Pemilihan warna biru penghujung spektrum adalah kerana kepincangan filem fotograf bagi warna itu. Ia diperkenalkan oleh ahli astronomi Amerika Syarikat pada 1950-an, Harold Lester Johnson dan William Wilson Morgan.

Turas ini dipilih bagi ciri min panjang gelombang bagi fungsi bertindak adalah 364 nm bagi U, 442 nm bagi B, 540 nm bagi V. 

Titik sifar bagi indeks warna B-V dan U-B ditakrifkan sebagai sifar bagi bintang A0 V yang tidak dipengaruhi oleh pemerahan antarnajam.
Sistem UBV turut mempunyai kelemahan. Panjang gelombang ambang yang pendek bagi turas U kebanyakannya ditakrifkan oleh atmosfera bumi berbanding turas itu sendiri. Maka, ia (dan magnitud yang dicerap) boleh berubah dengan keadaan atmosfera dan altitud. Walau bagaimanapun, banyak ope pengukuran telah dibuat dengan sistem ini termasuk kebanyakan bintang cerah.

Lihat juga
----------

* Pengkelasan najam

Rujukan
-------

1. ↑  Johnson, H. L.; Morgan, W. W. (1953), *Fundamental stellar photometry for standards of spectral type on the revised system of the Yerkes spectral atlas*, The Astrophysical Journal, vol. 117, pp. 313-352
2. ↑  Iriarte, Braulio, Johnson, Harold L. Mitchell, Richard I. and Wisniewski, Wieslaw K. (1965) *Five-Color Photometry of Bright Stars*, Sky & Telescope, vol. 30, p. 21

|  |  |
| --- | --- |
| Ikon tunas | Rencana berkenaan astronomi dan angkasa lepas ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Filem **Topeng Saitan**  merupakan sebuah filem Melayu yang diterbitkan di Singapura yang ketika itu merupakan sebahagian dari Malaysia pada tahun 1941. Ia merupakan filem Melayu ketiga keluaran Shaw Brothers. 

Shaw Brothers telah mengemukakan Momo Latiff sebagai heroine, dan dia digandingkan dengan A. Rahman (atau terkenal juga sebagai Rahman Cantik) sebagai hero.

Momo dikatakan pernah berlakon dalam filem keluaran Indonesia dan A. Rahman pula merupakan pelakon bangsawan (opera) yang terkenal dan diminati ramai. 

Filem ini merupakan filem pertamanya, dan Momo kemudian lebih terkenal sebagai penyanyi dibandingkan pelakon. Poster filem ini menonjolkan pelakon berpakaian seperti koboi dan berkuda. Ia mendapat sambutan hangat di Singapura dan ditayangkan selama kira-kira dua minggu.

Filem ini merupakan filem Melayu pertama ditayangkan serentak di tiga panggung wayang di Singapura - Queens (Geylang), Sun (New World) dan Globe (Great World).

Pautan luar
-----------

* Maklumat di Filem kita.
Binaan Sao Chingcha di Bangkok
**Sao Chingcha** (Bahasa Thai: เสาชิงช้าcode: th is deprecated , Mengenai audio inipronunciation (bantuan·maklumat)) ialah suatu binaan berupa buaian terletak menghadap Wat Suthat di Phra Nakhon, Bangkok, Thailand.

Buaian ini digunakan untuk suatu upacara memuja dewa Shiva diadakan dalam kalangan golongan pendeta iaitu Triyampawai; ia memperingati penceritaan di mana naga-naga melingkari gunung-gunung Bumi ciptaan Brahma untuk menambat ia - tiang-tiang buaian ini dilihat sebagai perlambangan gunung-ganang disebut sementara tapak bulatnya bumi dan lautan. Upacara ini juga menjadi antara tempat utama pertabalan Raja Thailand.

Acara buaian ini pernah dilangsungkan secara tahunan sehingga 1935 di mana ia dihentikan atas faktor keselamatan.

Rujukan
-------

1. ↑  Upendra Thakur (1986). *Some Aspects of Asian History and Culture*. Abhinav. m/s. 27–28. ISBN 978-81-7017-207-9.
2. ↑  M. E. Manickavasagam Pillai (1986). *Dravidian Influence in Thai Culture*. Tamil University. m/s. 69.
**Sistem liga bola sepak Inggeris** atau **Liga Inggeris** merupakan satu siri kejohanan liga bola sepak peringkat kelab di England (walaupun disebabkan faktor sejarah terdapat juga sebilangan kecil kelab dari Wales). Penyelenggaraan Liga Inggeris dikelolakan oleh Persatuan Bola Sepak England (The FA). Sistem ini mempunyai format tatatingkat dengan kenaikan dan penurunan antara liga yang berlainan peringkat, dan membolehkan kelab terkecil sekalipun berangan naik ke liga teratas dalam sistem. Terdapat lebih dari 140 liga yang terdiri dari lebih 480 divisyen. Jumlah sebenar kelab dalam sistem liga ini berubah setiap tahun kerana ada sahaja kelab yang menyertai atau meninggalkan liga, atau terbubar terus, tetapi puratanya terdapat 15 kelab untuk setiap divisyen, bererti terdapat lebih 7,000 kelab yang merupakan ahli sistem liga bola sepak Inggeris.

Struktur
--------

Kesemua 92 kelab dalam Tahap 1 hingga 4 merupakan kelab profesional.

* Liga Perdana Inggeris (Tahap 1)
* Football League
	+ The Championship (Tahap 2)
	+ League One (Tahap 3)
	+ League Two (Tahap 4)

Tahap 5 dan 6 memiliki campuran kelab profesional dan semi-profesional.

* Football Conference (Tahap 5)
* Conference North & Conference South (Tahap 6)

Tahap 7 dan 8 memiliki campuran kelab semi-profesional dan amatur.

* Northern Premier League, Southern League & Isthmian League (Tahap 7 & 8)

Kesemua kelab di Tahap 9 dan ke bawah merupakan kelab amatur.

Piala
-----

* Piala FA Inggeris: Tahap 1-11
	+ Community Shield FA (antara pemenang Piala FA dan Liga Perdana Inggeris)
* Piala Liga Inggeris: Tahap 1-4
* Football League Trophy: Tahap 3-4
* FA Trophy: Tahap 5-8
* Conference League Cup: Tahap 5-6
* FA Vase: Tahap 9-11
* FA National League System Cup: Tahap 11

Rujukan
-------

1. ↑  
"thePyramid.info: Statistics". 2006-11-07. Dicapai pada 2007-01-19.

Pautan luar
-----------

* Peta Stadium Kelab Bola Sepak Inggeris Diarkibkan 2006-06-16 di Wayback Machine
* Jadual Liga Bola Sepak Inggeris

Templat:Football in England table cells
**Sistem Majoriti** atau juga dikenali **majoriti mudah**, **pemenang ambil semua**, **pengundian plural** dan di United Kingdom dipanggil **sistem pengundian pertama melepasi garisan penamat** (first-past-the-post electoral system). Dalam sains politik , dikenali sebagai **Ahli Parlimen Satu Wakil** atau "Single-Member District Plurality" (SMDP). Sistem ini digunakan di United Kingdom dan kini diamalkan disebahagian besar bekas koloni British.

Terma "sistem pengundian pertama melepasi garisan penamat" merujuk kepada analogi lumba kuda, di mana pemenangnya adalah yang pertama melepasi garisan penamat, manakala kuda-kuda lain secara automatik akan dianggap sebagai tewas ("pemenang mengambil semua").

Kaedah
------

Setiap pengundi diberikan daerah mengundi tertentu untuk memilih calon. Semua undian dikira dan calon yang menerima undi paling banyak akan diisythiharkan sebagai pemenang bagi kawasan pilihan raya tersebut.

Contoh Mudah
------------

Contohnya pilihan raya untuk memilih Presiden majlis wakil pelajar.

Terdapat tiga calon, Ali, Tan dan Muthu. Setiap pelajar diberi kertas calonan, dengan nama ketiga-tiga calon dan parti yang mereka wakili. Setiap pelajar mesti memangkah "X" pada nama calon yang dipilih.

Selepas pilihan raya tamat, kertas calonan akan disusun kepada tiga bahagian. Satu bahagian mengandungi semua "X" bagi Ali (iaitu undian untuk Ali). Manakala yang selainnya untuk Tan dan Muthu.

Bahagian yang terbesar adalah pemenangnya. Misalnya, jika Ali ada 11 undian, Tan ada 16 undian, dan Muthu ada 13 undian, maka pemenangnya adalah Tan.

Perhatikan jumlah undi adalah 11 + 16 + 13 = 40 undi, tetapi pemenangnya hanya mendapat 16 calonan iaitu 40%. Dalam sistem majoriti mudah, Tan boleh menang walaupun dia mempunyai satu undi lebih daripada Muthu.

Negara-negara yang mengamalkan sistem majoriti
----------------------------------------------

Negara-negara yang menggunakan sistem ini untuk memilih wakil rakyat termasuklah: 

* Amerika Syarikat (kecuali Louisiana)
* Bahamas
* Bangladesh
* Barbados
* Belize
* Botswana
* Canada
* Dominica
* Gambia
* Grenada
* India
* Jamaika
* Malaysia
* Micronesia
* Nepal
* Papua New Guinea
* Saint Kitts dan Nevis
* Saint Lucia
* Saint Vincent dan the Grenadines
* Samoa
* Kepulauan Solomon
* Trinidad dan Tobago
* United Kingdom (Parlimen dan kerajaan tempatan sahaja)
* Zambia
*Mycobacterium tuberculosis* digambarkan dengan menggunakan pewarna Ziehl-Neelsen.
**Pewarna Ziehl-Neelsen**, juga dikenali sebagai **pewarna tahan asid**, pertama sekali digambarkan oleh dua orang doktor Jerman; Franz Ziehl (1859 hingga 1926), pakar bakteria bakteriologi dan Friedrich Neelsen (1854 hingga 1894), ahli patologi. Ia merupakan pewarna bakteria khas yang digunakan bagi mengenal pasi organisma tahan asid, terutamanya Mycobacteria. *Mycobacterium tuberculosis* adalah yang paling penting dalam kumpulan ini, kerana ia bertanggungjawab bagi penyakit yang dikenali sebagai tuberkulosis (TB). Ia membantu mendiagnosis Mycobacterium tuberculosis kerana dinding lipid yang banyak selnya menjadikannya tahan kepada pewarna Gram. Ia juga boleh digunakan bagi mewarna beberapa bakteria lain seperti *Nocardia*. Reagen yang digunakan adalah carbolfuchsin Ziehl-Neelsen, alkohol asid dan metilena biru.

Prosedur
--------

1. Tutup dengan kertas tisu
2. Banjirkan slid dengan carbolfuchsin, pewarna utama, selama 2 minit serentak dipanaskan dengan wap.
3. Alih penutup kertas, hilang warna slid dengan campuran asid hidroklorik dan etanol.
4. Bersihkan stain dengan metilena biru.

Pengubahsuaian
--------------

* 5% Asid Sulphurik digunakan bagi mewarna *Mycobacterium leprae* menggantikan 20% yang digunakan bagi *Mycobacterium tuberculosis*
* Modifikasi Kinyoun (atau teknik Ziehl-Neelsen sejuk) juga boleh digunakan.

Rujukan
-------

* "Microbiology with Diseases by Body System", Robert W. Bauman, 2009, Pearson Education, Inc.

### Contoh protokol dalam talian

* Ziehl-Neelsen protocol (PDF format).

Lihat juga
----------

* Medium Lowenstein-Jensen

Pautan luar
-----------

* Kategori berkenaan Pewarna Ziehl-Neelsen di Wikimedia Commons
**Keringkam** atau *Selayah* adalah selendang, tudung ataupun skaf tradisional yang dipakai oleh wanita Melayu di Sarawak. Ianya menjadi pelengkap busana tradisional masyarakat Melayu di Sarawak yang sering digayakan ketika menghadiri majlis-majlis khas seperti majlis perkahwinan dan juga perayaan besar yang lain. Pada zaman dahulu, selendang warisan ini, hanyalah dipakai oleh golongan bangsawan sahaja, namun kini sesiapa sahaja boleh menggayakannya. 

Ia biasanya dijahit dengan benang emas atau perak dan menggunakan motif sulaman bunga-bungaan dan tumbuh -tumbuhan seperti bunga tanjung, bunga ros dan pucuk rebung di atas kain jenis bawal atau yang lebih berkualiti kain kasa rubiah. Jenis keringkam dibezakan dengan pendek dan panjang saiznya. Yang bersaiz pendek digelar tudung keringkam tradisional manakala yang bersaiz panjang dikenali sebagai selayah. Tudung keringkam tradisional adalah pendek, berukuran 54 cm x 95 cm dan dihasilkan dengan menggunakan kain jojet nipis atau sintatik. 

Reka bentuk dan sulamannya yang halus menonjolkan hasil seni dengan sedikit sentuhan kemewahan. Tudung keringkam merupakan lambang kepada keindahan busana tradisional wanita Melayu Sarawak yang mempunyai nilai sentimental sehingga hampir setiap keluarga Melayu di Sarawak ada menyimpannya sebagai salah satu warisan keluarga yang diperturunkan dari satu generasi ke generasi yang lain. Tudung keringkam juga sering dikenakan oleh golongan wanita bangsawan ketika berada di majlis-majlis rasmi bersama kain songket pada era 60-an di Sarawak. 

Tradisi menjahit tudung keringkam kini semakin ditelan zaman disebabkan generasi yang lebih tua yang pakar dalam tudung Keringkam kini sangat sedikit bilangannya. Memang agak sukar untuk mendapatkannya di pasaran terbuka kerana proses penyulaman ini memakan masa yang cukup lama dan kebiasaannya tempahan dibuat terus daripada individu-individu yang sememangnya mengusahakannya secara kecil-kecilan di rumah.

Rujukan
-------

 1. ↑  Tudung Sulaman Keringkam Sarawak Kini Terkenal Di Semenanjung, Bernama, 07 Mac, 2006 11:53 AM
2. ↑  Rahsia selendang keringkam, Oleh Jami'ah Shukri, bharian.com.my, 2011/04/06
**Pic Melba** (Perancis: *pêche Melba*code: fr is deprecated , disebut Sebutan bahasa Perancis: [pɛʃ mɛl.ba]; Bahasa Inggeris: *Peach Melba*) ialah pencuci mulut pic dan sos raspberi dengan ais krim vanila. Hidangan yang ditemukan pada tahun 1892 atau 1893 oleh chef Perancis Auguste Escoffier di Savoy Hotel, London, sebagai menghormati soprano Australia Nellie Melba.

Penciptaan hidangan
-------------------

Pada tahun 1892, penyanyi soprano opera Nellie Melba telah melakukan persembahan di opera Wagner *Lohengrin* di Covent Garden. Duke Orléans mengadakan sebuah keraian makan malam untuk meraikan kejayaannya. Atas kesempatan itu, Escoffier mencipta pencuci mulut yang baru, dan untuk mempersembahkannya, dia menggunakan sebuah patung ais angsa, yang ditampilkan di opera. Angsa membawa pic yang terletak di atas hamparan ais krim vanila dan yang telah dicurahkan dengan gula putar. 
Pada tahun 1900, Escoffier mencipta versi baru pencuci mulut itu. Untuk majlis pembukaan Carlton Hotel, di mana dia adalah ketua chef, Escoffier mengabaikan angsa ais dan meletakkan pic dengan puri raspberi.

Variasi
-------

Versi lain menggunakan pear, aprikot, atau strawberi menggantikan buah pic dan/atau menggunakan sos raspberi atau jeli buah kismis merah cair bukan raspberi puri. Hidangan asal menggunakan bahan-bahan yang mudah "pic lembut dan sangat masak, ais krim vanila, dan puri manis raspberi". Escoffier sendiri menyebut: "mana-mana perubahan pada resepi ini merosakkan keseimbangan rasanya."

Kepentingan budaya
------------------

Dalam penghormatan kepada Escoffier dekonstruksi rumit Pic Melba telah disajikan sebagai hidangan terakhir di elBulli sebelum penutupan pada tahun 2012.

Lihat juga
----------

* Senarai makanan dinamakan sempena orang
* Roti bakar Melba

Rujukan
-------

1. ↑  "Melba". *Larousse Gastronomique* (ed. Rev. Sub.). New York City, New York: Clarkson Potter. 2001-10-02. m/s. 733. ISBN 978-0609609712.
2. ↑  Avey, Tori. "Opera, Escoffier, and Peaches: The Story Behind the Peach Melba", August 22, 2012, accessed 9 April 2015
3. ↑  "Peach Melba - The Auguste Escoffier Way" (PDF). *Melba Magazine*. Tasmanian Symphony Orchestra: 4. 2017.
4. ↑  "A última valsa do elBulli". *Menu*. Dicapai pada 2015-02-03.
**Persidangan Anak Muda Kebangsaan** diadakan pada 20 Mac 2010 di Auditorium, Dewan Sivik, Majlis Bandaraya Petaling Jaya (MBPJ), Petaling Jaya, Selangor. Ia dianjurkan oleh Jawatankuasa Tetap Belia dan Sukan Negeri Selangor menerusi Sekretariat Belia Negeri Selangor (SBNS). Menteri Besar Selangor, Tan Sri Abdul Khalid Ibrahim melakukan perasmian penutup.

Amirudin Shari selaku Pengerusi Persidangan Anak Muda Kebangsaa menyatakan kira-kira 1,000 orang Penggerak Belia Tempatan (PeBT), mahasiswa, pemimpin belia akar umbi, politik serta NGO dari seluruh Malaysia yang akan bersama-sama membincangkan isu-isu kepentingan belia dan negara. Fokus utama ialah komunikasi-pendidikan , ekonomi, sosial, bahasa-budaya, dan kepimpinan.

Ahli panel ialah Datuk Zaid Ibrahim (Kepimpinan), YB Khalid Abd Samad (Sosial), YB Tony Pua (Komunikasi), Dr Abu Hassan Hasbullah (Pendidikan), Prof Emeritus Nik Safiah Karim (Budaya).

Rujukan
-------

1. ↑  Selangor anjur Persidangan Anak Muda Kebangsaan HarakahDaily
**Persidangan Damai Paris**, juga dikenali sebagai **Persidangan Damai Versailles**, adalah persidangan Kuasa Perikatan selepas menang berikutan berakhirnya Perang Dunia I untuk menetapkan syarat-syarat keamanan selepas Kuasa Tengah dikalahkan.

Persidangan ini melibatkan diplomat dari 32 negara dan bangsa, keputusan besar atau utama adalah penciptaan Liga Bangsa, serta lima perjanjian damai dengan negeri-negeri dikalahkan; pengiktirafan Jerman dan Uthmaniyah pemilikan luar negara sebagai "mandat", terutamanya ke Britain dan Perancis; pampasan yang dikenakan ke atas Jerman; dan penstrukturan semula sempadan negara baru untuk lebih mencerminkan sempadan etnik.

Hasil utama adalah Perjanjian Versailles dengan Jerman, yang dalam seksyen 231 meletakkan rasa bersalah dalam perang pada "pencerobohan Jerman dan sekutunya". Peruntukan ini membuktikan memalukan untuk Jerman dan menyediakan pentas bagi pampasan mahal Jerman bertujuan untuk membayar (ia dibayar hanya sebahagian kecil sebelum pampasan berakhir pada tahun 1931). Lima kuasa besar (Perancis, Britain, Itali, Jepun dan Amerika Syarikat) yang mengawal persidangan ini. Dan "*Big Four*" ini adalah Perdana Menteri Perancis, Georges Clemenceau; Perdana Menteri United Kingdom, David Lloyd George; Presiden Amerika Syarikat, Woodrow Wilson; dan Perdana Menteri Itali, Vittorio Emanuele Orlando. Mereka telah bertemu bersama-sama secara tidak rasmi sebanyak 145 kali dan membuat telah membuat pelbagai keputusan penting, yang seterusnya telah disahkan oleh orang lain.

Johannes Bell dari Jerman yang dilakar Sir William Orpen sedang menandatangani perjanjian damai pada 28 Jun 1919 sewaktu *The Signing of Peace in the Hall of Mirrors*.

Rujukan
-------

1. ↑  Michael S. Neiberg (2017). *The Treaty of Versailles: A Concise History*. Oxford University Press. m/s. ix. ISBN 978-0-19-065918-9.
**Pistol Mesin Model MAS 1938** merupakan senjata keluaran Perancis yang digunakan semasa Perang Dunia Kedua.

Selepas Perang Dunia Pertama, kilang senjata negara Perancis mula membangunkan reka bentuk pistol mesin sejak pertengahan 1920-an. Bagaimanapun ia hanya pada tahun 1938 sebelum pengeluaran bermula. Siri pengeluaran bermula dengan perlahan, dengan itu pada pembukaan kempen Perancis pada tahun 1940 hanya sedikit senjata yang ada. Bagaimanapun pengeluaran berterusan di bahagian Perancis yang tidak di jajah selepas kekalahannya. 

Secara keseluruhannya, senjata ini dianggap tepat, tetapi sukar dan mahal untuk dihasilkan. Kekurangannya yang terbesar adalah prestasi lemah peluru kaliber 7.65 mm (0.3 inci) yang tidak mampu menyaingi katrij 9 mm (0.35 inci) parabellum. Sungguhpun begitu, MAS 1938 masih terus digunakan selepas perang.

Rujukan
-------

1. 1 2  armesfrancaises.free.fr

Pautan luar
-----------

* French SE MAS 1935 submachine-gun (catalog no. FIR 6058) at Imperial War Museums
**Plaza Sungei Wang** (Cina: 金河廣場) ialah sebuah pusat beli-belah terkemuka yang terletak di kawasan Bukit Bintang, Kuala Lumpur, Malaysia, beroperasi sejak tahun 1977.

Lokasi
------

Plaza Sungei Wang boleh dicapai melalui pengangkutan monorel di stesen Imbi atau Bukit
Bintang. 

Antara pusat beli-belah utama lain yang terletak di sekitarnya ialah Lot 10, Berjaya Times Square, Plaza Imbi, Plaza Low Yat, Plaza KL dan Starhill Gallery. Kesemua pusat beli-belah ini terletak dalam lingkungan Segitiga Emas di Kuala Lumpur. Gedung yang menjadi penghuni utamanya ialah Parkson. Plaza Bukit Bintang terletak bersebelahan dengan Sungei Wang.

Tingkat
-------

Tingkat tiganya (IT@Sungei Wang) terkenal kerana diisi kedai-kedai kelengkapan komputer, perkakasan dan perisian IT. Pintu masuk Sungei Wang dihubungkan dengan jalan utama oleh laluan pejalan kaki bertema Fiesta Street yang dipenuhi restoran makanan Itali, Amerika, Cina, atau Asia Tenggara.

| Tingkat | Jenis | Huraian |
| --- | --- | --- |
| LG (Bawah Tanah) |  | Kedai Butik, Salon & Kelengkapan Audio |
| G (Bawah) | Restoran, Parkson, dsb. |
| 1 | Stesen Monorel Bukit Bintang |
| 2-3 | Klinik, pejabat, kedai komputer, dsb. |
| 4 | Tempat letak kereta |
| 6 | Trendy Zone |

Pautan luar
-----------

* Official website
* Sungei Wang Info at Allmalaysia.info
**Unsur** dalam suatu set matematik merujuk kepada objek-objek matematik tertentu yang termasuk atau tergolong dalam satu set.

Set
---

Penulisan *A* = {1, 2, 3, 4} bererti bahawa unsur-unsur set *A* ialah nombor 1, 2, 3 dan 4. Unsur-unsur *A* boleh dikelompokkan, seperti {1, 2}, dan dipanggil sebagai subset kepada *A*.

Satu set itu sendiri boleh menjadi unsur. Misalnya, ada set *B* = {1, 2, {3, 4}}. Unsur-unsur *B* *bukan* 1, 2, 3, dan 4. Akan tetapi, hanya ada tiga unsur *B*, iaitu nombor 1 dan 2, dan (sub)set {3, 4}.

Unsur-unsur set dapat berupa apa sahaja. Misalnya, *C* = { merah, hijau, biru }, ialah set dengan unsurnya ialah warna merah, hijau dan biru.

Notasi
------

Elemen dinyatakan melalui simbol "∈", yang mengartikan "unsur daripada". Sebagai contoh, {\displaystyle x\in A} bermaksud "*x* merupakan unsur dari *A*". Ini juga bermaksud "*x* merupakan anggota dari *A*". Negasi daripada simbol tersebut diwakili dengan "∉". Ketika menulis {\displaystyle x\notin A}, maka ertinya ialah "*x* bukan unsur bagi *A*".

Contoh
------

Dengan set-set di atas, iaitu *A* = {1, 2, 3, 4 }, *B* = {1, 2, {3, 4}} dan *C* = { merah, hijau, biru }:

* 2 ∈ *A*
* {3,4} ∈ *B*
* {3,4} ialah anggota *B*
* Kuning ∉ *C*

Rujukan
-------

1. ↑  Agustianti, Rifka; Nuryami; Fajriah, Nurul Ainun; Nasruddin; Nay, Flori Aloysius; Mahmud, Ramlan; Kumanireng, Lusia Bince; Yanuarto, Wanda Nugroho; Faelasofi, Rahma (2022-06-08). *Filsafat Pendidikan Matematika* (dalam bahasa Indonesia). Get Press. m/s. 81. ISBN 978-623-5383-22-4.

Pustaka tambahan
----------------

* Halmos, Paul R. (1974) [1960], *Naive Set Theory*, Undergraduate Texts in Mathematics (ed. Hardcover), NY: Springer-Verlag, ISBN 0-387-90092-6 - "Naive" means that it is not fully axiomatized, not that it is silly or easy (Halmos's treatment is neither).
* Jech, Thomas (2002), "Set Theory", *Stanford Encyclopedia of Philosophy*
* Suppes, Patrick (1972) [1960], *Axiomatic Set Theory*, NY: Dover Publications, Inc. ISBN 0-486-61630-4 - Both the notion of set (a collection of members), membership or element-hood, the axiom of extension, the axiom of separation, and the union axiom (Suppes calls it the sum axiom) are needed for a more thorough understanding of "set element".

Pautan luar
-----------

* (Inggeris) Eric W. Weisstein, *Element* di MathWorld.